આ બંને પાસા કારકિર્દી પસંદ કરવામાં ખૂબ મહત્વના છે. પરંતુ ઘણી વાર એવું પણ બને કે તે બંને એક સાથે પ્રાપ્ત ન થઈ શકે. બની શકે કે તમને કોઈ વ્યવસાયમાં ખૂબ આકર્ષક પગાર મળતો હોય પરંતુ એ કામ કરવામાં તમે આનંદ કે આત્મસંતોષ ન અનુભવતા હો. આવા સમયે કામ નો સંતોષ તેમજ આર્થિક વળતર બંનેની સમતુલા જાળવવી ખૂબ મહત્વની બની જાય છે. સફળ અને લાંબા ગાળાની સિદ્ધિ માટે તમારી કારકિર્દી પસંદ કરતી વખતે માત્ર ઊંચા આર્થિક વળતરને જ નહીં પરંતુ ક્યાં પ્રકારનું કામ તમને આત્મસંતોષ આપી શકે છે એ નક્કી કરવું પણ જરૂરી છે.